text: Tønder ydmyget af håndboldherrerne fra Skanderborg
  09 september 2017 kl. 15.05
  Tønder kunne ikke stille meget op mod Skanderborg i lørdagens opgør på udebane. Tøndet tog hjem med et nederlag på 19-29.
  På udebane blev TM Tønder nedlagt med 29-19 i anden spillerunde af 888 Ligaen.
  I sidste sæson kæmpede de to hold i bunden af ligaen, og det kommer sandsynligvis til at gentage sig.
  Både Skanderborg og Tønder åbnede i sidste uge den nye sæson med et nederlag, og derfor stod det lørdag klart, at mindst et af holdene ville få sit første point.
  I kampens indledning lykkedes det Tønder at bringe sig i front med 3-1, før Skanderborg-spillerne begyndte at rulle sig ud. Ved pausen førte værterne 16-7.
  I anden halvleg lykkedes det Skanderborg at udbygge føringen til 14 mål, men det endte med en ti-måls-sejr. Det er flere år siden, at Skanderborg har vundet så stort i den hjemlige liga.
  